ਸਿਧਾਰਥ ਸ਼ੁਕਲਾ
ਸਿਧਾਰਥ ਸ਼ੁਕਲਾ (12 ਦਸੰਬਰ 1980 - 2 ਸਤੰਬਰ 2021) ਇੱਕ ਭਾਰਤੀ ਅਭਿਨੇਤਾ, ਮੇਜ਼ਬਾਨ ਅਤੇ ਮਾਡਲ ਸੀ ਜੋ ਹਿੰਦੀ ਟੈਲੀਵਿਜ਼ਨ ਅਤੇ ਫ਼ਿਲਮਾਂ ਵਿੱਚ ਪੇਸ਼ ਸੀ। ਉਹ ਬ੍ਰੋਕਨ ਬਟ ਬਿ ਊਟੀਫੁੱਲ 3, ਬਾਲਿਕਾ ਵਧੂ ਅਤੇ ਦਿਲ ਸੇ ਦਿਲ ਤੱਕ ਦੀਆਂ ਭੂਮਿਕਾਵਾਂ ਲਈ ਜਾਣਿਆ ਜਾਂਦਾ ਸੀ। ਉਹ ਰਿਐਲਿਟੀ ਸ਼ੋਅ ਬਿੱਗ ਬੌਸ 13 ਅਤੇ ਫਿਅਰ ਫੈਕਟਰ: ਖਤਰੋਂ ਕੇ ਖਿਲਾੜੀ 7 ਦੇ ਵਿਜੇਤਾ ਵਜੋਂ ਉਭਰਿਆ। ਉਸ ਨੇ ਸਾਵਧਾਨ ਇੰਡੀਆ ਅਤੇ ਇੰਡੀਆਜ਼ ਗੌਟ ਟੈਲੇਂਟ ਦੀ ਮੇਜ਼ਬਾਨੀ ਕੀਤੀ। ਉਸ ਨੇ ਦਸੰਬਰ 2005 ਵਿੱਚ ਏਸ਼ੀਆ, ਲਾਤੀਨੀ ਅਮਰੀਕਾ ਅਤੇ ਯੂਰਪ ਦੇ 40 ਹੋਰ ਪ੍ਰਤੀਭਾਗੀਆਂ ਨੂੰ ਹਰਾ ਕੇ ਵਿਸ਼ਵ ਦਾ ਸਰਬੋਤਮ ਮਾਡਲ ਦਾ ਖਿਤਾਬ ਜਿੱਤਿਆ। ਉਸ ਨੇ ਆਪਣੇ ਅਭਿਨੈ ਦੀ ਸ਼ੁਰੂਆਤ 2008 ਦੇ ਸ਼ੋਅ ਬਾਬੁਲ ਕਾ ਆਂਗਨ ਛੂਟੇ ਨਾ ਵਿੱਚ ਮੁੱਖ ਭੂਮਿਕਾ ਨਾਲ ਕੀਤੀ ਸੀ। 2014 ਵਿੱਚ, ਸ਼ੁਕਲਾ ਨੇ ਹੰਪਟੀ ਸ਼ਰਮਾ ਕੀ ਦੁਲਹਨੀਆ ਵਿੱਚ ਇੱਕ ਸਹਾਇਕ ਭੂਮਿਕਾ ਵਿੱਚ ਬਾਲੀਵੁੱਡ ਦੀ ਸ਼ੁਰੂਆਤ ਕੀਤੀ।